བཞི།རྨ་སྨད་མཐོན་པོ་དགུ་སྒྲིགཨ་མྱེས་རྨ་རྒྱལ་སྦོམ་རའི་རི་རྒྱུད་འདི་མགོ་ལོག་རྨ་ཆེན་རྫོང་གི་མངའ་ཁོངས་ནས་རྨ་ཆུ་རྫོང་གི་དངུལ་རྭ་ཞོལ་མ་དང་དངུལ་རྭ།དབལ་པཎ་ཞང༌།རྨུར་བྱེ་ཞང༌།མཚེ་རུ་མ་ཞང་བཅས་ཡུལ་ཚོ་ལྔ་ལ་བརྒྱུད་ནས་ཡོད།རི་རྒྱུད་འདི་ན་རྨ་སྨད་མཐོན་པོ་དགུ་སྒྲིག་སོགས་གླིང་གི་གནའ་ཤུལ་མང་བོ་ཡོད།དཔེར་ན།གླིང་སྒྲུང་ནང་གི་རྨ་སྨད་མཐོན་པོ་དགུ་སྒྲིག་ལས་མང་ཆེ་ཤོས་རྨ་ཆུ་རྫོང་ན་ཡོད་དེ།རྨ་ཆུའི་མུར་བྱེ་ཚོ་བའི་ཁོངས་སུ་ཡོད་པ་སྒྲོག་འཛོམས་རི་ཕྱོར་མཐོན་པོ།དཀར་པོའི་ཆོས་ལུང་མཐོན་པོ།ཆ་ཡི་དུང་རི་མཐོན་པོ།རྨ་ཆུའི་དབལ་པཎ་ཚོ་བའི་ཁོངས་སུ་ཡོད་པ་སྐུང་གི་ལྷ་རི་མཐོན་པོ།པོ་ཏིའི་དཀྱིལ་རི་མཐོན་པོ།རྨ་ཆུའི་དངུལ་རྭ་ཚོ་བའི་ཁོངས་སུ་ཡོད་པ་དྭངས་རིའི་རྫ་དམར་མཐོན་པོ།ཆུ་དཀར་གསལ་རི་མཐོན་པོ་སོགས་སོ།།རྨ་ཆུ་རྫོང་དེ་ས་བབ་ཀྱི་ཆ་ནས་མགོ་ལོག་དང་འབྲེལ་བས་ན་བྲག་རིའི་མར་སྒམ་མཐོན་པོ་དང་ཁོ་ཏེའི་ཤེའུ་སྙིང་མཐོན་པོ་གཉིས་མགོ་ལོག་དགའ་བདེ་རྫོང་གི་གཙང་སྐོར་གྱི་ཁོངས་སུ་ཡོད་ཅེས་གྲགས་སོ།།